Source: https://www.riigiteataja.ee/akt/238415
Timestamp: 2017-07-23 14:41:09+00:00

Document:
Riigikooli nõukogu tegutsemise kord – Riigi Teataja
Väljaandja:HaridusministerAkti liik:määrusTeksti liik:terviktekstRedaktsiooni jõustumise kp:09.01.2003Redaktsiooni kehtivuse lõpp:31.08.2010Avaldamismärge:
Riigikooli nõukogu tegutsemise kordVastu võetud 16.04.2001 nr 12RTL 2001, 57, 782jõustumine 17.05.2001
Põhikooli- ja gümnaasiumiseaduse» (RT I 1993, 63, 892; 1999, 42, 497; 79, 730; 2000, 33, 195; 54, 349; 71, õiend; 95, 611) paragrahvi 42 lõike 2 alusel Haridus- ja Teadusministeeriumi või maavalitsuse haldamisel oleva riigikooli nõukogu tegutsemise korra määramiseks.
§1. Riigikooli nõukogu ülesanne
(1) Riigikooli nõukogu (edaspidi nõukogu) ülesanne on kooli pedagoogide, maavalitsuse, lapsevanemate, vilistlaste ja kooli tegevust toetavate organisatsioonide ühistegevuse korraldamine kooli õppe- ja kasvatustegevuse jälgimisel ning selleks tegevuseks paremate tingimuste loomisel.
(2) Nõukogu osaleb kooli arengukava koostamises, osaleb kooli finantsmajanduslike ja töökorralduslike põhimõtete väljatöötamises, hindab kooli juhtimist ja õppekeskkonda, arutab läbi kooli aastaplaani ja õppeaasta töötulemused, teeb kooli juhtkonnale ja kooli koostööpartneritele ettepanekuid õppekeskkonna parandamiseks.
(3) Nõukogu teeb Haridus- ja Teadusministeeriumile ning Sotsiaalministeeriumile ettepanekuid kooliga seotud küsimuste paremaks lahendamiseks.
§2. Nõukogu tegevuse kavandamine
Nõukogu koostab igaks õppeaastaks tööplaani, milles märgitakse:
2) tegevuse sisu (temaatika) ja ülesannete täitmise tähtaeg;
3) vastutavad täitjad.
§3. Koosolekute läbiviimine
(1) Nõukogu korralised koosolekud toimuvad õppeaasta kestel vähemalt üks kord poolaasta jooksul. Nõukogu korralise koosoleku kutsub kokku nõukogu esimees, tema äraolekul aseesimees. Korralise koosoleku toimumise aeg ja päevakord teatatakse nõukogu liikmetele kirjalikult vähemalt viisteist päeva enne koosoleku toimumist.
(2) Nõukogu erakorralise koosoleku kutsub nõukogu esimees kokku vähemalt kolme nõukogu liikme, kooli direktori, maavanema või Haridus- ja Teadusministeeriumi ettepanekul. Erakorralise koosoleku toimumise aeg ja päevakord teatatakse nõukogu liikmetele kirjalikult vähemalt viis päeva enne koosoleku toimumist.
(3) Koosolekuid juhatab nõukogu esimees, tema äraolekul aseesimees.
(4) Koosolekule arutamiseks kavandatud küsimuste ettevalmistamist ning asjakohaste materjalide eelnevat tutvustamist nõukogu liikmetele korraldab nõukogu esimees, tema äraolekul aseesimees.
(5) Igal nõukogu liikmel on õigus avaldada koosolekul oma arvamust, esineda arutatavates küsimustes selgitustega ning teha otsuse suhtes ettepanekuid.
(6) Arutatavate küsimuste analüüsimiseks ja eksperthinnangute andmiseks võib nõukogu oma töösse kaasata vastava ala spetsialiste, moodustada komisjone või töörühmi.
(7) Nõukogu koosolekust võtab osa kooli direktor.
(8) Nõukogu koosolekust võivad osa võtta õpilasesinduse esindajad, kooli õppe- ja kasvatustegevuse üle järelevalvet teostavad ametiisikud ning teised isikud nõukogu esimehe, tema äraolekul aseesimehe kutsel või loal.
(9) Nõukogu on otsustusvõimeline, kui koosolekul osaleb vähemalt kaks kolmandikku nõukogu liikmetest, sealhulgas nõukogu esimees või tema äraolekul aseesimees.
(10) Nõukogu koosolekud protokollitakse. Protokollis märgitakse:
4) koosolekust osavõtnud ning koosolekult puudunud nõukogu liikmete ees- ja perekonnanimed;
9) nõukogu esimehe, tema äraolekul aseesimehe ja protokollija allkirjad.
(11) Nõukogu protokollid koos muude nõukogu töösse puutuvate materjalidega säilitatakse koolis ühtsetel alustel muude kooli dokumentidega.
§4. Nõukogu otsused ja nende täitmine
(1) Nõukogu otsused võetakse vastu üldjuhul avalikul hääletamisel. Nõukogu otsusel võib hääletamine olla salajane. Nõukogu otsused võetakse vastu lihthäälteenamusega. Poolt- ja vastuhäälte võrdse arvu korral on otsustav nõukogu esimehe, tema äraolekul aseesimehe hääl.
(2) Nõukogu otsuste täitmist korraldab kooli direktor või otsusega määratud isik koostöös Haridus- ja Teadusministeeriumi ja maavalitsusega.
(3) Nõukogu poolt vastu võetud otsused on avalikud ning asjast huvitatud isikul on õigus otsuste ja protokollidega koolis tutvuda.
§5. Otsusega mittenõustumine
(1) Nõukogu otsusega mittenõustumisel on huvitatud isikul õigus pöörduda avaldusega kooli õppe- ja kasvatustegevuse üle riiklikku järelevalvet teostava ametiisiku poole viie tööpäeva jooksul otsuse vastuvõtmisest arvates.
(2) Kooli õppe- ja kasvatustegevuse üle riiklikku järelevalvet teostav ametiisik on kohustatud vastama lõikes 1 nimetatud avaldusele kümne tööpäeva jooksul selle saamisest arvates.
§6. Aruandlus
Nõukogu õppeaasta jooksul tehtud töö aruande esitab nõukogu esimees üks kord õppeaastas kooli lastevanemate üldkoosolekule ja Haridus- ja Teadusministeeriumile või maavalitsusele heakskiitmiseks. Aruanne kajastab õppeaasta jooksul tehtud tööd ja kavandusi uueks õppeaastaks.
§7. Kehtetuks tunnistamine

References: §1

§2

§3

§4

§5

§6

§7